डॉ. सतीश दुबे : प्रत्येक रचनाकार अपने परिवेश और अनुभवों से सामान्य से इतर कथ्य बटोरकर उसे रचनात्मक आकार देता है। तय है हर लेखक की सूक्ष्म दृष्टि अन्तर्वस्तु का बीज रूप में चयन करती है। बावजूद इसके बदलाव की दस्तक से समूचा भू-भाग समान रूप से प्रभावित होता है। यह बदलाव ही अपने समय का यथार्थ है। अधिकतर लघुकथाकार, लेखन को गम्भीरता की अपेक्षा सतही-सपाट रूप में ले रहे हैं। उनके विषय अपने हैं पर उनमें ताज़गी नहीं है। शायद वे समय, समाज और यथार्थ जैसे शब्दों को उतना महत्व नहीं देते, जितने स्कोर बनाने वाले फटाफट लेखन को।